
         ( องค์การบริหารส่วนตำบลเกาะเปียะ             จัดทำโครงการป้องกันและลดอุบัติเหตุทางถนนช่วงเทศกาลปีใหม่  พ.ศ.2554  ขององค์การบริหารส่วนตำบลเกาะเปียะ ระหว่างวันที่ 30  ธันวาคม 2553 - 3 มกราคม  2554  โดยตั้งจุดตรวจบริเวณหลักกิโลเมตรที่ 7  ถนนทุ่งค่าย – หนองบ่อ ตำบลเกาะเปียะ  อำเภอย่านตาขาว จังหวัดตรัง







                   งานป้องกันและบรรเทาสาธารณภัย

                                    อบต.เกาะเปียะ
ลด ละ เลิก เหล้า                                        “ห้ามขายทุกเทศกาล”
     “เหล้า” อบายมุขอันดับต้นๆ ที่คนไทยส่วนใหญ่ติดและเมื่อติดแล้วก็เลิกไม่ได้ ถึงขั้นเรียกได้ว่า “ตกเป็นทาส” ของมัน ทั้งๆ ที่รู้ๆ กันอยู่ว่า เหล้ามีแต่โทษ แต่จำนวนตัวเลขของผู้ที่ดื่มกลับสวนกระแสเพิ่มขึ้นอย่างน่าใจหาย อีกทั้งอายุของนักดื่มหน้าใหม่ๆ ก็ยิ่งน้อยลงไปทุกๆ วัน  เราทุกคนต่างรู้ดีว่า เหล้า ไม่มีประโยชน์ต่อตัวผู้  ดื่มเลยแม้แต่น้อย แต่ในทางตรงกันข้าม เหล้ายังเป็นบ่อเกิดของโรคร้ายถึง 60 โรค อีกทั้งยังก่อเกิดปัญหาความรุนแรงในครอบครัว การทะเลาะวิวาท การทำร้ายร่างกาย อาชญากรรม  และที่สำคัญสาเหตุการเกิดอุบัติเหตุส่วนใหญ่มากจากการดื่มเหล้าทั้งสิ้น ทั้งหมดนี้จะเป็นปัญหาลูกโซ่ที่จะเกิดขึ้นตามมา เมื่อมีจำนวนผู้ดื่มเหล้ามากขึ้นจากเหตุการณ์ต่างๆ ที่เกิดขึ้น หลายหน่วยงานต่างร่วมมือกันหามาตรการป้องกันแก้ไขกันมาอย่าง ต่อเนื่อง เพื่อหวังลดจำนวนผู้ดื่มแอลกอฮอล์ลง แต่ที่ผ่านมากลับตรงกันข้าม !!! และที่น่าสนใจคือ วันที่มักเกิดอุบัติเหตุและสูญเสียมากที่สุดคือช่วงรอยต่อระหว่างวันที่ 31 ธันวาคม-1 มกราคม ซึ่งเป็นแบบนี้ทุกปี เนื่องจากเป็นวันที่คนส่วนใหญ่จะฉลองกัน ทำให้คนดื่มสุรากันมากจนขาดสติสัมปชัญญะ จนก่อให้เกิดอุบัติเหตุในที่สุด



ด้วยความปรารถนาดี...อบต.เกาะเปียะ

 ๑ ธันวาคม ของทุกปี เป็นวันเอดส์โลก
       โรคเอดส์เริ่มเป็นที่รู้จักครั้งแรกในปี พ.ศ. ๒๕๒๔  โดยการก่อตัวขึ้นในบางส่วนของโลกและเป็นอยู่ในหมู่ชนบางกลุ่มเท่านั้น แต่ในปัจจุบันมีการตรวจพบโรคนี้ทั่วโลก และอัตราผู้ป่วยโรคเอดส์เพิ่มขึ้นอย่างน่าตกใจ โดยเฉพาะอย่างยิ่งในประเทศแถบเอเชียตะวันออกเฉียงใต้และแอฟริกา 

           สำหรับในประเทศไทย นับตั้งแต่เริ่มมีโรคเอดส์เกิดขึ้นในประเทศตามรายงานครั้งแรกในปี พ.ศ. ๒๕๒๗ จนถึงปี พ.ศ. ๒๕๓๓ จำนวนผู้ป่วยที่ติดเชื้อโรคเอดส์มีอัตราเพิ่มสูงขึ้นอย่างรวดเร็ว  องค์การอนามัยโลกจึงได้กำหนดให้วันที่ ๑ ธันวาคม ของทุกปี เป็นวันเอดส์โลก ซึ่งเริ่มตั้งแต่วันที่ ๑ ธันวาคม ๒๕๓๑ เป็นปีแรก โดยมีวัตถุประสงค์ดังต่อไปนี้ คือ
   ๑. เพื่อให้ทุกคนได้ตระหนักถึงอันตรายจากการติดต่อและการเจ็บป่วยด้วยโรคเอดส์ 

   ๒. เพื่อสร้างเสริมและสนับสนุนให้มีมาตรการการป้องกันให้มากยิ่งขึ้นในสังคมทุกระดับ
   ๓. เพื่อให้มีการจัดกิจกรรมต่อต้านต่างๆ ดำเนินไปอย่างต่อเนื่อง
   ๔. เ​พื่อส่งเสริมให้เกิดการยอมรับและห่วงใยต่อผู้ป่วยและผู้ติดเชื้อ
   ๕. เพื่อเผลแพร่ความรู้เกี่ยวกับโรคเอดส์ให้กว้างขวางยิ่งขึ้น
( สิทธิทางเพศ  สิทธิด้านเอดส์  (                         คือ สิทธิมนุษยชน 
1. สิทธิในความเป็นส่วนตัว (The Right to Privacy)

         มนุษย์ทุกคนย่อมมีสิทธิในการดำเนินชีวิตของตนเอง โดยปราศจากการสอดแทรกหรือขัดขวางจากสิ่งหนึ่งสิ่งใด ต้องไม่บังคับให้บุคคลเปิดเผยข้อมูลเกี่ยวกับการติดเชื้อโรค เอดส์

2.  สิทธิในการไปไหนมาไหนและความปลอดภัย สิทธิในการย้ายถิ่นฐาน (Right to Liberty and  Security / Freedom of Movement)

        สิทธิในการไปไหนมาไหนและความปลอดภัย สิทธิในการย้ายถิ่นฐานรวมถึงสิทธิในการต่อต้านมาตรการ การแบ่งแยก การกักกัน หรือการโดดเดี่ยว
3. ความเป็นอิสระจากการปฏิบัติหรือการลงโทษ อย่างไร้มนุษยธรรม และต่ำทราม  (Freedom from Inhuman and Degrading Treatment of Punishment)
          มาตรการทุกอย่างในการป้องกัน และควบคุมโรคเอดส์ต้องไม่เป็นการปฏิบัติ หรือการลงโทษอย่างไร้       มนุยธรรมและต่ำทราม นอกจากนี้รัฐต้องถือเป็นพันธะในการปกป้องผู้ติดเชื้อ และผู้ป่วยโรคเอดส์ จากการถูกสบประมาท หรือดูถูกเหยียดหยามในเกียรติศักดิ์ ความเป็นมนุษย์
4. สิทธิในการทำงาน (Right to Work)
          ผู้ติดเชื้อและผู้ป่วยโรคเอดส์ที่ยังสามารถทำงานได้ มีสิทธิในการทำงาน รวมถึงสิทธิของความเท่าเทียมกันในโอกาส ของการจ้างงาน ความมั่นคงในตำแหน่งหน้าที่ การใช้สิ่งของสาธารณะในที่ทำงนร่วมกัน การสนับสนุนในหน้าที่การงาน ตลอดจนสิทธิในการจัดตั้ง หรือเข้าร่วมสหภาพ หรือองค์กรผู้ใช้แรงงาน และต้องไม่ถูกกีดกันหรือแบ่งแยกด้วยวิธีการ หรือรูปแบบใดๆ ในที่ทำงาน
5. สิทธิในการศึกษา (Right to Education)
          ผู้ติดเชื้อและผู้ป่วยโรคเอดส์มีโอกาสที่จะเข้าถึง และได้รับประโยชน์ จากการจัดการด้านการศึกษา รวมทั้งสิ่งอำนวยความสะดวกในการศึกษา ทั้งสถาบันการศึกษาของรัฐ และเอกชน ตลอดจนมีสิทธิที่จะได้รับการศึกษานอกสถานศึกษา และการศึกษาต่อเนื่อง 
6. สิทธิด้านสวัสดิการ และการให้บริการทางสังคม (Right to Social Security and Services)
           ผู้ติดเชื้อและผู้ป่วยโรคเอดส์ ต้องได้รับการ ประกันว่า จะได้รับการบริการสาธารณะ รวมทั้ง   การบริการทางสาธารณะ รวมทั้งการบริการทางสาธารณสุขและการแพทย์อย่างเท่าเทียมกับผู้อื่น
7. สิทธิในการได้รับการคุ้มครองทางกฎหมาย อย่างเท่าเทียมกัน (Right to Equal Protection of the Law)
          รัฐจะต้องจัดให้มีมาตรการ และโครงสร้างในการ
บริหารจัดการเอื้ออำนวย ให้ผู้ติดเชื้อ และผู้ป่วยโรค
เอดส์ได้รับการคุ้มครองทางกฎหมายอย่างเท่าเทียมกัน
8. สิทธิในการสมรส และการมีครอบครัว (Right to Marriage and Family Life)
          หญิงและชายผู้ที่มีอายุถึงข้อกำหนดตามกฎหมายมีสิทธิที่จะสมรสและมีครอบครัว แม้ว่าผู้นั้นจะเป็นผู้ติดเชื้อ และผู้ป่วยโรคเอดส์ รวมทั้งมีสิทธิในการเสริมสร้าง และมีสัมพันธภาพต่อกันและกันมีสิทธิในการสืบสายโลหิต และได้รับการยอมรับและเคารพในพฤติกรรมส่วนบุคคล
9. สิทธิการรับการรักษาและดูแล (Right to Treatment and Care)
          ผู้ติดเชื้อและผู้ป่วยโรคเอดส์ทุกคน มีสิทธิจะได้รับการดูแลรักษาทางการแพทย์ด้วยมาตรฐานที่ดีและเหมาะสม รวมทั้งการให้บริการปรึกษาและการสนับสนุนอื่นโดยปราศจากการกีดกัน ไม่ใช้เงื่อนไขทางการเงินของบุคคล
เป็นตัวชี้วัด
10. สิทธิในการกำหนดชีวิตของตนเองของกลุ่มที่ได้รับผลกระทบ (Right to Self-Determination of Affected Groups)
           รัฐต้องสนับสนุนให้มีการจัดตั้งกลุ่มผู้เสียเปรียบทางสังคมและผู้ที่ถูกสังคมตราหน้า โดยเฉพาะกลุ่มผู้ติดเชื้อ
และผู้ป่วยโรคเอดส์ กลุ่มผู้หญิง กลุ่มโสเภณี กลุ่มผู้ติดยาเสพติดชนิดฉีดเข้าเส้น กลุ่มชายรักร่วมเพศ รัฐพึงส่งเสริมให้
กลุ่มจัดตั้งเหล่านี้มีศักยภาพในการตัดสินใจและกำหนดชีวิตของตนเองในการปรับเปลี่ยนพฤติกรรมด้วยความสมัครใจ
ดำรงชีวิตอย่างมีเกียรติศักดิ์ของความเป็นมนุษย์















































































































































































































      กระทรวงการต่างประเทศกำหนดจัดหน่วยหนังสือเดินทางเคลื่อนที่มาให้บริการรับคำร้องขอทำหนังสือเดินทางประเภทธรรมดา (ไม่รวมหนังสือเดินทางราชการ) ระหว่างวันที่  20-24 ธันวาคม 2553 ตั้งแต่เวลา 08.00-16.30  น.  ณ  อาคารเอนกประสงค์  เทศบาลนครตรัง 


                                                    อบต.เกาะเปียะ





      ( องค์การบริหารส่วนตำบลเกาะเปียะ  ขอเชิญประชาชนที่มีบุตรหลานอายุต่ำกว่า 5 ปี  และกลุ่มเป้าหมายที่เป็นเด็กต่างชาติ  ไปรับวัคซีนโปลิโอ  ครั้งที่  1 ในพุธวันที่  15 ธันวาคม  2553   ครั้งที่  2  วันพุธที่  19  มกราคม  2554  ณ สถานีอนามัยใกล้บ้านท่าน…


                             อบต.เกาะเปียะ








